rejauldu/bengali-wikipedia huggingface dataset:
আজকের পত্রিকা একটি বাংলা দৈনিক সংবাদপত্র যা বাংলাদেশের রাজধানী শহর ঢাকা থেকে প্রকাশিত হয়। সংবাদপত্রটি ২০২১ খ্রিস্টাব্দের ২৭ জুন থেকে প্রকাশিত হচ্ছে। আজকের পত্রিকার সম্পাদক গোলাম রহমান।  ২০২২ সালের সেপ্টেম্বরের তথ্যানুযায়ীআজকের পত্রিকার বিতরণ সংখ্যা ছিল প্রায় ১,০৮,১০০।    ইতিহাস এবং বিস্তারিত  ২০২১ খ্রিস্টাব্দের ২৭ জুনে "সারা দেশের স্থানীয় দৈনিক" স্লোগান নিয়ে আজকের পত্রিকার উদ্বোধনী সংখ্যা প্রকাশিত হয়েছিল। রাজধানী ঢাকার রামপুরার বনশ্রীতে পত্রিকাটির প্রধান কার্যালয়ের অবস্থান। মুদ্রিত সংস্করণ ছাড়াও, আজকার পত্রিকার অনলাইন পোর্টাল এবং ই-পেপার সংস্করণও রয়েছে। আজকার পত্রিকা নিউজপ্রিন্ট কাগজ ব্যবহার করে ব্রডশীট সংবাদপত্র আকারে ছাপা হয় যাতে মোট ১২ টি পৃষ্ঠা থাকে। প্রতিটি পৃষ্ঠায় ৮ টি কলাম রয়েছে। এই সংবাদপত্রের ১২ টি স্থানীয় সংস্করণ রয়েছে।  আজকার পত্রিকা তার মুদ্রিত সংস্করণ এবং ডিজিটাল প্ল্যাটফর্মের মাধ্যমে বিভিন্ন বিভাগে সংবাদ প্রকাশ করে। এর মধ্যে উল্লেখযোগ্য কিছু বিভাগ হল জাতীয়, আঞ্চলিক ও আন্তর্জাতিক সংবাদ, ব্যবসা, সম্পাদকীয়, খেলাধুলা, বিনোদন, জীবনধারা, স্বাস্থ্য, সত্যতা যাচাই, প্রযুক্তি, শিক্ষা, ক্যারিয়ার এবং পরিবেশ। আজকের পত্রিকার অনলাইন পোর্টালে ছবি এবং ভিডিও সহ সংবাদ, নির্বাচিত কলাম এবং তথ্যের ভাণ্ডার অন্তর্ভুক্ত রয়েছে। ই-পেপার সাইটটিতে আজকের পত্রিকার ১২টি আঞ্চলিক সংস্করণের ইলেকট্রনিক বা অনলাইন অনুলিপি রয়েছে।   আরও দেখুন   বাংলাদেশের সংবাদপত্রের তালিকা   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  সকল বাংলা সংবাদপত্রের তালিকা   আজ আজ
পলিবিয়াস () (; , Polýbios;  –  BC) একজন রোমান দার্শনিক। তার জন্ম মেসিডনিয়ায় খ্রিস্টপূর্ব ২০৪ অব্দে। রোমান আইন এবং রাজনৈতিক ব্যবস্থার ইতিহাস সংরক্ষণে তার অবদান স্মরণীয়। খ্রিস্টপূর্ব ১৬৮ অব্দে রোমানদের দ্বারা গ্রিস আক্রমণ হয়। সেই সময় আরও প্রায় এক হাজার গ্রিক পণ্ডিতের সাথে তিনিও বন্দি হন। তিনি ১৬ বছর ইতালিতে অন্তরিন ছিলেন। এ সময় তিনি রোমান শাসকের অংশ Aimilius, Sciplo, Aemilianus প্রমুখের সহচার্য পান। পরবর্তীতে পলিবিয়াস গ্রিক দর্শনের ইতিহাসবিদ হিসেবে খ্যাতি পান। তিনি খ্রিস্টপূর্ব ১২২ অব্দে মারা যান।  বিষয়শ্রেণী:রোমান ঐতিহাসিক
ল্যাকটিয়েল হলো লসিকার কৈশিক জালিকা যা ক্ষুদ্রান্তের ভিলাই থেকে খাবারের স্নেহ পদার্থ অংশ শোষণ করে।  ট্রাইগ্লিসারাইড পিত্তের আর্দ্র বিশ্লেষণ দ্বারা ইমালসিফাইড হয় এবং  লাইপেজ এনজাইম দ্বারা হাইড্রোলাইজড হয়ে ফ্যাটি অ্যাসিড, ডাই এবং মনোগ্লিসারাইডের মিশ্রন উৎপন্ন হয়।  এরপরে এটি অন্ত্রের লুমেন থেকে এন্টারোসাইটে প্রবেশ করে। যেখানে তারা ট্রাইগ্লিসারাইড গঠনের জন্য পুনরায় এস্টেরিফাইড হয়। এরপরে ট্রাইগ্লিসারাইড ফসফোলিপিডস, কোলেস্টেরল এস্টার এবং অ্যাপোলিপপ্রোটিন বি ৪৮ এর সাথে মিলিত হয়ে কাইলোমাইক্রোন তৈরি করে । এই কাইলোমাইক্রোনগুলি তখন ল্যাকটিলে প্রবেশ করে এবং কাইল নামে পরিচিত একটি দুধযুক্ত উপাদান তৈরি করে। ল্যাকটেলগুলি বৃহত্তর লসিকানালির গঠনে মিশে যায় যা কাইলকে বক্ষীয় নালীর দিকে নিয়ে যায় যেখানে এটি সাবক্লাভিয়ান শিরার মাধ্যমে রক্ত প্রবাহে প্রবেশ করে।   এরপরপ চর্বিগুলি কাইলোমাইক্রোন আকারে রক্ত প্রবাহে থাকে। রক্তে, কাইলোমাইক্রোনগুলি লিপোপ্রোটিন লাইপেজের মাধ্যমে ক্ষয়প্রাপ্তির অধীনে থাকে। অবশেষে, পর্যাপ্ত লিপিড হারিয়ে এবং অতিরিক্ত অ্যাপোলিপোপ্রোটিন অর্জন করে কণা (বর্তমানে এটি কাইলোমাইক্রোন অবশিষ্টাংশ হিসাবে পরিচিত) হিসেবে যকৃৎ দ্বারা গৃহীত হয়।  যকৃত থেকে, কাইলোমাইক্রোনের অবশিষ্টাংশ থেকে মুক্তি ফ্যাট খুব কম ঘনত্বের লাইপোপ্রোটিনের ট্রাইগ্লিসারাইড উপাদান হিসাবে রক্তে পুনরায় রফতানি করা যেতে পারে। খুব কম ঘনত্বের লাইপোপ্রোটিনগুলি ভাস্কুলার লিপোপ্রোটিন লাইপেজ দ্বারা ক্ষয়প্রাপ্তির অধীনে থাকে এবং সারা শরীরের টিস্যুগুলিতে চর্বি সরবরাহ করে। বিশেষত, মুক্তি প্রাপ্ত ফ্যাটি অ্যাসিডগুলি ট্রাইগ্লিসারাইড হিসাবে অ্যাডিপোজ কোষগুলোতে সংরক্ষণ হয়। যেহেতু ট্রাইগ্লিসারাইডগুলি খুব কম ঘনত্বের লাইপোপ্রোটিনগুলি থেকে হারিয়ে যায়, তাই লাইপোপ্রোটিন কণাগুলি আরও ছোট হয়ে যায় এবং যেহেতু প্রোটিন লিপিডের চেয়ে কম হয়) এবং শেষ পর্যন্ত নিম্ন-ঘনত্বের লিপোপ্রোটিনে পরিণত হয়। এলডিএল কণাগুলিকে অ্যাথেরোজেনিক বলে মনে করা হয়।   তথ্যসূত্র       বহিঃসংযোগ    Histology image: 11705loa – Histology Learning System at Boston University - "117. Digestive System: Alimentary Canal  jejunum, central lacteals "  বিষয়শ্রেণী:লসিকাতন্ত্র বিষয়শ্রেণী:পরিপাকতন্ত্র
thumb|আরাবারি অরণ্যে যৌথ বন ব্যবস্থাপনা ব্যবস্থা যৌথ বন ব্যবস্থাপনা বা জয়েন্ট ফরেস্ট ম্যানেজমেন্ট হল ভারত সরকার স্বীকৃত সরকারি ও স্থানীয় মানুষের উদ্যোগে স্থানীয় বনজ সম্পদের সুপরিচালন ব্যবস্থা।   ঐতিহাসিক পটভূমি   thumb|আড়াবাড়ী অরণ্য যৌথ বন ব্যবস্থাপনা বা JFM-এর ধারণাটির প্রথম সূত্রপাত হয় ১৯৭১ খ্রিস্টাব্দে  পশ্চিমবঙ্গের পশ্চিম মেদিনীপুর জেলার আরাবাড়ি অরণ্যে। এই প্রকল্পটির সূচনা করা হয়েছিল জনগনের দাবি মেনে ধ্বংসের হাত থেকে অরণ্যকে বাঁচাতে। বনদপ্তরের নীতি অনুযায়ী ১৯৭১ খ্রিস্টাব্দে দক্ষিণবঙ্গে শালগাছের জঙ্গল পুনরুদ্ধারের জন্য মেদিনীপুর শহর থেকে ৩০ কিমি দূরে আরাবারি অরণ্যে ডিভিশনাল ফরেস্ট অফিসার (DFO) শ্রী অজিত কুমার ব্যানার্জির নেতৃত্বে শালগাছ চাষের ব্যবস্থা করা হয়। তিনি স্থানীয় ১১টি গ্রামের মানুষের সঙ্গে আলোচনা করে ১৯৭২ খ্রিস্টাব্দে বন সুরক্ষা কমিটি (FPC) গড়ে তোলেন। এই কমিটিকে সদ্য রোপিত শালগাছের রক্ষণাবেক্ষণের দায়িত্ব দেওয়া হয়। বিনিময়ে স্থানীয় মানুষদের গ্রামীণ নিযুক্তি স্কিমে চাকরির ব্যবস্থা ও কাঠের পরিবর্তে অন্য বনজ সম্পদ আরোহণের অধিকার দেওয়া হয়। এই উদ্যোগ সফল হয়।   ব্যবস্থাপনা  আরাবারির ঘটনায় অনুপ্রাণিত হয়ে ভারত সরকারের পরিবেশ ও বনমন্ত্রক সমস্ত রাজ্য সরকারকে, স্থানীয় জনসাধারণ এবং স্বেচ্ছা সংগঠনগুলিকে সঙ্গে নিয়ে বন উন্নয়নের চালননীতি প্রণয়ন করে। সেই অনুযায়ী ২২টি রাজ্য সরকার সংশ্লিষ্ট রাজ্য বনদপ্তরকে যৌথ বন ব্যবস্থাপনা করবার নির্দেশ দেয়। বর্তমানে ভারতে ১৭.৩৩ মিলিয়ন হেক্টর বন পরিচালনে যৌথ বন ব্যবস্থাপনা সহায়তা করে। এর অধীনে অনেকগুলি কমিটি গঠিত হয় যেগুলি বন সংরক্ষণের ভূমিস্তরে কাজ করে থাকে। এই কমিটিগুলি হল :  ফরেস্ট প্রোটেকশন কমিটি (FPC);  ইকো ডেভেলপমেন্ট কমিটি (EDC);  ভিলেজ ফরেস্ট কমিটি (VFC) প্রভৃতি।   জীববৈচিত্র্য সংরক্ষণে ভূমিকা   জীববৈচিত্র্য সংরক্ষণে যৌথ বন ব্যবস্থাপনার ভূমিকাগুলি হল:   বিভিন্ন রাজ্যে বন্যপ্রাণী সংরক্ষণে রাজ্য বনদপ্তরকে সক্রিয় সহযোগিতা করা।  বনে চোরাশিকারের ঘটনা তাৎক্ষণিক বনদপ্তরকে জানানোর কাজ করা।  দাবানল, বেআইনি পশুশিকার, বনভূমি বিনাশের প্রচেষ্টা, বেআইনি খননকার্য রোধে প্রাথমিকভাবে বনদপ্তরকে তা জানানো ও সংশ্লিষ্ট কাজে বনদপ্তরের সঙ্গে সহযোগিতা করা।   তথ্যসূত্র    বহিঃসংযোগ      বিষয়শ্রেণী:ভারতের সাম্প্রদায়িক বন বিষয়শ্রেণী:ভারতে পরিবেশ সংরক্ষণ বিষয়শ্রেণী:ভারতের বন প্রশাসন বিষয়শ্রেণী:পরিবেশ সংরক্ষণ বিষয়শ্রেণী:ভারতীয় বন আইন
রামগড় স্থলবন্দর বাংলাদেশের খাগড়াছড়ি জেলার রামগড়ে অবস্থিত একটি স্থলবন্দর। এটি ভারত-বাংলাদেশ মৈত্রী সেতু-১ এর মাধ্যমে ভরতের ত্রিপুরা রাজ্যের সাবরুমে যাত্রী যাতায়াত ও পণ্য পরিবহনের উদ্দেশ্যে নির্মাণ করা হয়। এটি বাংলাদেশের প্রথম ট্রানজিট বন্দর হিসেবে পরিচিত, যা ভারতের উত্তর-পূর্বাঞ্চলের রাজ্যগুলোর সঙ্গে সংযোগ স্থাপনের উদ্দেশ্য নির্মাণ করা হয়। এটি বন্দরনগরী চট্টগ্রামের সাথে হাটহাজারী ও ফটিকছড়ি উপজেলার মাধ্যমে সড়কপথে যুক্ত রয়েছে। চট্টগ্রাম বন্দর হতে এটির দুরুত্ব ১১২ কিলোমিটার। এছাড়া ঢাকা-চট্টগ্রাম মহাসড়কের মাধ্যমে বারৈয়ারহাট হয়ে বন্দরটিতে যোগাযোগ স্থাপন সম্ভব। এটির বিপরীতে সাবরুম ল্যান্ড কাস্টম স্টেশন (এলসিএস) অবস্থিত। ২০২৪ সালের আগস্টে এটি চালু করার ঘোষণা দেওয়া হলেও ছাত্র-জনতার অভ্যুত্থানের প্রেক্ষাপটে এটি চালু হয়নি। এছাড়াও বন্দরটি হতে বঙ্গোপসাগরের দুরুত্ব প্রায় ৫০ কিলোমিটার হওয়ায় এটি বাংলাদেশের জন্য একটি নিরাপত্তা ঝুঁকি হিসেবে বিবেচিত হচ্ছে।  ২০১০ সালের জানুয়ারিতে বাংলাদেশের তৎকালীন প্রধানমন্ত্রী শেখ হাসিনার দিল্লী সফরে ভারতের তৎকালীন প্রধানমন্ত্রী মনমোহন সিং এর সঙ্গে বৈঠকে রামগড়-সাব্রুম স্থলবন্দর চালুর ব্যাপারে যৌথ সিদ্ধান্ত গৃহীত হয়। একই বছরেরই ৭ নভেম্বর রামগড় শুল্ক স্টেশনকে স্থলবন্দর হিসেবে ঘোষণা দেয় বাংলাদেশ সরকার।  বন্দর নির্মাণের জন্য বাংলাদেশ রোড কানেক্টিভিটি প্রজেক্টের (বিআরসিপি) তিনটি পৃথক প্যাকেজে বাস্তবায়ন করা হচ্ছে। এর মধ্যে একটি অংশ বাস্তবায়ন করছে সড়ক ও জনপথ অধিদপ্তর (সওজ), আর বাকি দুটি অংশের কাজ করছে বাংলাদেশ স্থলবন্দর কর্তৃপক্ষ। সওজ প্রায় ১১শ’ কোটি টাকা ব্যয়ে বারৈয়ারহাট থেকে হেঁয়াকো হয়ে রামগড় পর্যন্ত একটি মহাসড়ক নির্মাণ করছে। জাইকার তত্ত্বাবধানে ঢাকা-চট্টগ্রাম মহাসড়কের সঙ্গে বারৈয়ারহাট-হেঁয়াকো-রামগড় সড়ককে যুক্ত করতে ৮টি সেতু ও ৮টি কালভার্ট নির্মাণ করা হয়েছে। অন্যদিকে, বন্দর-সংশ্লিষ্ট বিভিন্ন অবকাঠামো নির্মাণের দায়িত্বে রয়েছে স্থলবন্দর কর্তৃপক্ষ। এছাড়া ফেনী নদীর উপর মৈত্রী সেতু নির্মাণে ভারতের অর্থায়ন রয়েছে।   তথ্যসূত্র   বিষয়শ্রেণী:২০১০-এ বাংলাদেশে প্রতিষ্ঠিত বিষয়শ্রেণী:বাংলাদেশের স্থলবন্দর বিষয়শ্রেণী:খাগড়াছড়ি জেলা
থাম্ব|CIMRM 641: একটি দ্বিমুখী রোমান বাস-রিলিফের A এর পাশে বৃষবধের দৃশ্য। ২য় বা ৩য় শতাব্দী, রোমের কাছে ফিয়ানো রোমানোতে পাওয়া গেছে, এখন লুভ্রে প্রদর্শন করা হচ্ছে। উপরের কোণে দাঁড়কাকের সাথে হেলিওস এবং লুনা রয়েছে।  বৃষবধ  (ইংরেজি: Tauroctony) হল একটি আধুনিক নাম  যা রোমান সাম্রাজ্যের মিথ্রীয়ধর্মের কেন্দ্রীয় পূজ্য প্রতিমূর্তিকে দেওয়া হয়। চিত্রকল্পে মিথ্রাসকে একটি ষাঁড়কে (বৃষ) হত্যার (বধ) চিত্রিত করা হয়েছে, তাই গ্রীক শব্দ তাউরোক্তোনোস্ (ταυροκτόνος, "ষাঁড় হত্যা") এর নামানুসারে টাওরোকটনি নামকরণ করা হয়েছে। একটি টাওরোকটনি প্রাচীন রোমে একটি ষাঁড়ের বলি থেকে আলাদা যাকে  বলা হয় ;  মূলত সাইবেলের সম্পর্কহীন ধর্মপন্থের অংশ ছিল।   নাম থাকা সত্ত্বেও, দৃশ্যটি প্রতীকী, এবং আজ অবধি এমন কোন জ্ঞাত শারীরিক প্রমাণ নেই যে রোমান ধর্মপন্থের পৃষ্ঠপোষকরা কখনও এই জাতীয় অনুষ্ঠান করেছিলেন। সমস্ত গ্রেকো-রোমান রহস্যের মতো, মিথ্রীয় রহস্যগুলি সূচনার মধ্যে সীমাবদ্ধ ছিল এবং ধর্মের বিশ্বাস বা অনুশীলন সম্পর্কে খুব কমই জানা যায়। যাইহোক, ষাঁড়ের বেশ কয়েকটি ছবিতে একটি  অন্তর্ভুক্ত রয়েছে ফিতা বা কম্বল, যা একটি বলিদানকারী পশু সনাক্ত করার জন্য একটি রোমান প্রথা ছিল, তাই এটি মোটামুটি নিশ্চিত যে ষাঁড় হত্যা একটি বলিদানের কাজকে প্রতিনিধিত্ব করে। যেহেতু প্রধান ষাঁড়-হত্যার দৃশ্যটি প্রায়শই সূর্য, চাঁদ এবং নক্ষত্রের সুস্পষ্ট চিত্রের সাথে থাকে, এটিও মোটামুটি নিশ্চিত যে দৃশ্যটির জ্যোতিষশাস্ত্রীয় অর্থ রয়েছে। যাইহোক, এই বিষয়ে কয়েক ডজন তত্ত্ব থাকা সত্ত্বেও, কোনটিই ব্যাপক গ্রহণযোগ্যতা পায়নি। যদিও মৌলিক ষাঁড়-হত্যার চিত্রটি নিকের অনুরূপ চিত্র থেকে গৃহীত হয়েছে বলে মনে হয়, এবং এটি নিশ্চিত যে ষাঁড়-হত্যার প্রতীকবাদ এবং আনুষঙ্গিক উপাদানগুলি একসাথে একটি গল্প বলে (অর্থাৎ ধর্মপন্থীয় পুরাকথা, ধর্মপন্থের রহস্য, শুধুমাত্র দীক্ষিতদের বলা হত), সেই গল্পটি হারিয়ে গেছে এবং এখন অজানা। কয়েক দশকের ক্রমবর্ধমান জটিল তত্ত্বের পরে, মিথ্রীয় পণ্ডিতরা এখন সাধারণত অনুমানে অনাগ্রহী।   তথ্যসূত্র   বিষয়শ্রেণী:মিথ্রাজম
ব্রিগেডিয়ার জেনারেল (অবসরপ্রাপ্ত) জুবায়ের সিদ্দিকী এমডিএস, এনডিসি, পিএসসি (৯ মার্চ ১৯৪৯ - ২৫ মার্চ ২০২০) হলেন  বাংলাদেশ সেনাবাহিনীর একজন অবসরপ্রাপ্ত ব্রিগেডিয়ার জেনারেল, শিক্ষাবিদ ও কলামিস্ট। তিনি বাংলাদেশ চা বোর্ডের চেয়ারম্যান হিসাবে দায়িত্ব পালন করেন।   জন্ম ও পারিবারিক পরিচিতি  জুবায়ের সিদ্দিকী ১৯৪৯ সালের ৯ মার্চ তত্‌কালীন পূর্ব পাকিস্তানের (বর্তমান: বাংলাদেশ) সিলেট জেলার বালাগঞ্জ উপজেলার পাঁচপাড়া গ্রামে জন্মগ্রহণ করেন। তার পিতা শাহ তজম্মুল আলী সিদ্দিকী ছিলেন দূর্গাকুমার পাঠশালার প্রধান শিক্ষক এবং মাতা মরিয়ামুন্নেছা চৌধুরী ছিলেন গৃহবধূ। ৫ভাই ও ৪ বোনের মধ্যে তিনি ছিলেন ২য়।   শিক্ষা জীবন   তিনি ১৯৬৪ সালে দি এইডেড হাই স্কুল থেকে এসএসসি ও ১৯৬৬ সালে এম সি কলেজ থেকে এইচএসসি পাশ করেন এবং পরবর্তী সময়ে মিরপুর স্টাফ কলেজ থেকে পিএসসি, চীনের ন্যাশনাল ডিফেন্স কলেজ থেকে এনডিইউ এবং জাতীয় বিশ্ববিদ্যালয় থেকে প্রথম বিভাগে মাস্টার্স ইন ডিফেন্স স্টাডিজ ডিগ্রি লাভ করেন।   তথ্যসূত্র    বহিঃসংযোগ   বিষয়শ্রেণী:১৯৪৯-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশ চা বোর্ডের চেয়ারম্যান বিষয়শ্রেণী:বাংলাদেশ সেনাবাহিনীর ব্রিগেডিয়ার
২০১৩ এএফসি প্রেসিডেন্টস কাপ হল এশিয়ান ফুটবল কনফেডারেশন কর্তৃক পরিচালিত এএফসি প্রেসিডেন্টস কাপ প্রতিযোগিতার নবম আসর যেখানে উন্নয়নশীল দেশগুলির চ্যাম্পিয়ন ক্লাব আন্তর্জাতিক ক্লাব ফুটবলে অংশগ্রহণ করত। ইস্তিকলোল আগের আসরের চ্যাম্পিয়ন।  ফাইনালে, তুর্কমেনিস্তানের বলকান পাকিস্তানের কে আর এলকে ০–১ ফলাফলে হারিয়ে প্রথমবারের জন্য চ্যাম্পিয়ন ক্লাব হিসেবে অবতীর্ণ হয়।  ভেন্যুসমূহ  কাঠমান্ডু সেবু নমপেন মালাক্কা দশরথ রঙ্গশালা স্টেডিয়াম সেবু সিটি স্পোর্টস সেন্টার অলিম্পিক স্টেডিয়াম হাং জেবাত স্টেডিয়াম ধারণক্ষমতা: ১৭,৮০০ ধারণক্ষমতা: ৫,৫০০ ধারণক্ষমতা: ৭০,০০০ ধারণক্ষমতা: ৪০,০০০200px200px200px200px  গ্রুপ পর্ব গ্রুপ এ  গ্রুপ বি  গ্রুপ সি  অন্তিম পর্ব গ্রুপ এ  গ্রুপ বি  ফাইনাল  তথ্যসূত্র  বহিঃসংযোগ    বিষয়শ্রেণী:এএফসি চ্যালেঞ্জ লিগ বিষয়শ্রেণী:এশিয়ায় ফুটবল বিষয়শ্রেণী:প্রতিযোগিতামূলক খেলা বিষয়শ্রেণী:এএফসি প্রতিযোগিতা বিষয়শ্রেণী:২০১১-এ এশীয় ফুটবল বিষয়শ্রেণী:পূর্ব নির্ধারিত ফুটবল প্রতিযোগিতা
Usage  This template combines talk page banners into a nested shell and displays a general quality assessment for an article. It was designed for WikiProject banners and will work reliably only with such templates. This template may be added to an article talk page with no WikiProject banners, but with a  quality assessment value, in which case it will populate a general category such as :Category:C-Class articles.  WikiProject assessment bots may change shell templates per this usage guideline when the bot is editing the talk page for other reasons. If local consensus on a talk page is to not follow this guideline, please specify  or  explicitly to override the bots.   Basic  {{WikiProject banner shell|class=| {{First Project Banner}} {{Second Project Banner}} {{Third Project Banner}} ... }}   Full  {{WikiProject banner shell|class=|vital=|blp=|collapsed=|listas=| {{First Project Banner}} {{Second Project Banner}} {{Third Project Banner}} ... }}   Project-independent quality assessments   In February 2023, the Wikipedia community expressed strong support for article quality assessments that are independent of WikiProjects.  Consensus was found for adding a  parameter to Template:WikiProject banner shell, which all projects would inherit. To avoid redundancy, this rating is then shown only on the banner shell. Projects can choose to opt-out of this system by adding the parameter  to their project banner template.  It is also possible to add a standalone banner shell template to an article without any WikiProjects, for example {{WikiProject banner shell|class=start}}.  Cewbot will regularly maintain {{WikiProject banner shell}}.   Parameters  All parameters are optional.   Limitations and bugs  Pages where expansion depth is exceeded issue: This "shell template" adds to the "expansion depth" of the page. In certain circumstances, it can cause the page to exceed the limit. If this happens, find out which enclosed template is already "near the limit" and notify the WikiProject responsible for that template that there is an issue. Include details, as some WikiProject templates only get "close to the limit" with uncommon combinations of parameters. (Example report)   Tracking categories                          Category renaming    - Contains items from the recent name changes of categories ending in articles to pages.   See also    – To skip past the many banners and templates straight to the table of contents   – Used at the top of some pages  Module:WikiProject banner – the meta module for individual WikiProject banners  :Category:Pages using WikiProject banner shell needing attention   Other shell templates    – For a template to condense Peer Reviews and other Good- or Featured-article history     – For listing multiple deletion debates   – For listing one or more redirect category templates
এমিলিও জিনো সেগরে (ফেব্রুয়ারি ১, ১৯০৫ - এপ্রিল ২২, ১৯৮৯) বিখ্যাত ইতালীয় পদার্থবিজ্ঞানী। তিনি প্রতিপ্রোটন আবিষ্কারের জন্য ১৯৫৯ সালে অপর বিজ্ঞানী ওয়েন চেম্বারলেইন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।   জীবনী  সেগরে'র জন্ম ইতালির তিভোলিতে। তিনি ইউনিভার্সিটি অফ রোম লা সাপিয়েন্‌জাতে প্রকৌশলের ছাত্র হিসেবে ভর্তি হন। ১৯২৭ সালে তিনি প্রকৌশল ছেড়ে পদার্থবিজ্ঞান বিভাগে চলে যান এবং ১৯২৮ সালে এ বিষয়ে ডক্টরেট ডিগ্রি অর্জন করেন। তিনি এনরিকো ফের্মির অধীনে পড়াশোনা করেছেন।  ১৯২৮ এবং ১৯২৯ সালে ইতালীয় সেনাবাহিনীতে সীমিত পরিসরের কিছু কাজ করার পর তিনি রকফেলার ফাউন্ডেশনের ফেলো হিসেবে কাজ শুরু করেন। এ সময় তিনি হামবুর্গে অটো ষ্টের্ন এবং আমস্টারডামে পিটার জেমানের সাথে কাজ করেন। ১৯৩২ সালে সেগরে রোম বিশ্ববিদ্যালয়ের পদার্থবিজ্ঞানের অধ্যাপক নিযুক্ত হন এবং ১৯৩৬ সাল পর্যন্ত এই পদ বহাল ছিলেন। ১৯৩৬ থেকে ১৯৩৮ সাল পর্যন্ত পালেরমো বিশ্ববিদ্যালয়ের পদার্থবিজ্ঞান গবেষণাগারের পরিচালক ছিলেন।   বহিঃসংযোগ   National Academy of Sciences biography  1959 Nobel Prize in Physics   Emilio G. Segrè  Annotated bibliography for Emilio Segre from the Alsos Digital Library for Nuclear Issues  বিষয়শ্রেণী:১৯০৫-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:ইতালীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ইতালীয় নোবেল বিজয়ী বিষয়শ্রেণী:ম্যানহাটন প্রকল্পের ব্যক্তিত্ব বিষয়শ্রেণী:ইতালীয়-মার্কিনী বিষয়শ্রেণী:ইতালীয় ইহুদি বিষয়শ্রেণী:মৌলিক পদার্থের আবিষ্কারক বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাসায়নিক মৌল আবিষ্কারক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:টাইম সাময়িকীর বর্ষসেরা ব্যক্তি বিষয়শ্রেণী:মার্কিন ফিলোসফিক্যাল সোসাইটির সদস্য
ইনয়ো কাউন্টি হল মার্কিন যুক্তরাষ্ট্রের ক্যালিফোর্নিয়া রাজ্যের পূর্ব কেন্দ্রীয় অংশের একটি কাউন্টি, যা সিয়েরা নেভাদা ও নেভাদা রাজ্যের মধ্যে অবস্থিত। জনসংখ্যা ২০২০ সালের আদমশুমারিতে ১৯,০১৬ জন ছিল। কাউন্টির আসনটি হল ইন্ডিপেন্ডেন্স। ইনয়ো কাউন্টি সিয়েরা নেভাদার পূর্ব দিকে এবং সেন্ট্রাল ক্যালিফোর্নিয়ার ইয়োসেমাইট ন্যাশনাল পার্কের দক্ষিণ-পূর্বে অবস্থিত। এটিতে ওয়েন্স নদী উপত্যকা রয়েছে; এটি পশ্চিমে সিয়েরা নেভাদা এবং পূর্বে হোয়াইট মাউন্টেন ও ইনয়ো পর্বত দ্বারা সংলগ্ন। ১০,১৯২ বর্গ মাইল (২৬,৩৯৭ বর্গ কিমি) ক্ষেত্রফলের সঙ্গে সান বার্নার্ডিনো কাউন্টির পরে ইনয়ো কাউন্টি হল ক্যালিফোর্নিয়ার দ্বিতীয় বৃহত্তম কাউন্টি। কাউন্টি এলাকার প্রায় অর্ধেকই ডেথ ভ্যালি ন্যাশনাল পার্কের অন্তর্ভুক্ত। যাইহোক, প্রতি বর্গমাইল জনসংখ্যার ঘনত্ব ১.৮ জন, কাউন্টিটিতে ক্যালিফোর্নিয়ায় আলপাইন কাউন্টির পরে দ্বিতীয়-নিম্ন জনসংখ্যার ঘনত্বও রয়েছে।   তথ্যসূত্র    বহিঃসংযোগ     Inyo County Office of Education   Inyo County Tourism website  Eastern California Museum    বিষয়শ্রেণী:ক্যালিফোর্নিয়ার কাউন্টি বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:উইকিউপাত্তে স্থানাঙ্ক আছে
ছাট্টাম এন কাইয়িল () হচ্ছে ১৯৭৮ সালে মুক্তিপ্রাপ্ত একটি তামিল চলচ্চিত্র। টি এন বলুর প্রযোজনা, রচনা ও পরিচালনায় চলচ্চিত্রটিতে কমল হাসন, শ্রীপ্রিয়া ছিলেন। চলচ্চিত্রটির হিন্দি পুনঃনির্মাণ ১৯৮০-এর দশকের প্রারম্ভে মুক্তি পায় এবং ওখানে কমল হাসনের নায়িকা ছিলেন পুনম ধিল্লোন।http://www.behindwoods.com/tamil-movie-articles/movies-04/kamal-3.html  কাহিনী সারাংশ ছবিটি দুটি যমজ ভাইয়ের কাছাকাছি ঘোরাফেরা করা নিয়ে, যারা শৈশবে পৃথক হয়েছিলেন এবং ভিন্ন পরিবার পেয়েছিলেন। একজন শিক্ষিত এবং ভাল মানুষ হয়ে ওঠে, অন্য একজন স্থানীয় নগর-চোর এবং অশিক্ষিত বাকি এক ক্ষুদ্র অপরাধী হয়ে ওঠে। সমস্যাগুলি উপস্থিত হয় যখন তাদের বান্ধবীরা একে অপরকে দেখতে তাদের নিজের বন্ধুবর মনে করে। গল্পটি শেষ হয়েছে যমজ ভাইয়ের পুনরায় একত্রিত হওয়ার মাধ্যমে।  অভিনয়ে কমল হাসন - রত্নম/বাবু শ্রীপ্রিয়া - প্রিয়া শ্রীকান্ত - সেনদিল এস এ অশোক - মায়ান্ডি তেঙ্গাই শ্রীনিবাস - নাগরাজ সুরুলি রাজন - রত্নমের বন্ধু গান্ধীমাঠি - শিবাকোলুন্দু সত্যরাজ - ভিকি  প্রযোজনা এই চলচ্চিত্রটি ছিলো সত্যরাজ অভিনীত প্রথম চলচ্চিত্র। চলচ্চিত্রটির সংলাপ লিখেছিলেন শানমুগম সুন্দরম। গানের তালিকা কন্নদাস এবং তিরুপাদুরানের গীতিতে চলচ্চিত্রটির গানগুলোর সুর করেছিলেন ইলাইয়ারাজা  +নংগানের শিরোনামকণ্ঠশিল্পী(গণ)দৈর্ঘ্য১ "আড়াকাদালিল"বসুদেব, এস জনকী৪ঃ০৮২ "সোরগাম মাদুভিলে"এস. পি. বালসুব্রহ্মণ্যম৪ঃ৩৪৩ "ওরে ইদাম"পি সুশীলা৪ঃ৪০৪ "কাড়াই তেঙ্গাইয়ো"বসুদেব৪ঃ৩৫৫ "মেরা নাম আব্দুল্লাহ"এস. পি. বালসুব্রহ্মণ্যম৪ঃ১০  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৭০-এর দশকের তামিল ভাষার চলচ্চিত্র বিষয়শ্রেণী:১৯৭৮-এর চলচ্চিত্র বিষয়শ্রেণী:ভারতীয় চলচ্চিত্রে যমজ বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র
জুয়েল মুর্মু একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালে উপনির্বাচনে পশ্চিমবঙ্গের হাবিবপুর থেকে পশ্চিমবঙ্গ বিধানসভায় নির্বাচিত হন।West Bengal bypolls: BJP ahead in four seats, AITC in three   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ইংরেজ বাজারের ব্যক্তি
চাও ইয়াং (, ; জন্ম: ৩ ডিসেম্বর ১৯৯২) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  ইয়াং চীনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন চাও ইয়াং ১৯৯২ সালের ৩রা ডিসেম্বর তারিখে চীনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ইয়াং চীনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৬৪.৯৫ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা পুরুষ ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
উলরিচ ভয়গট একজন জার্মান দাবাড়ু এবং পাজল চ্যাম্পিয়ন। তিনি একজন এগারোবারের বিশ্ব ধাঁধা চ্যাম্পিয়ন, এবং সবচেয়ে সফল ব্যক্তিগত প্রতিযোগী। তিনি ১৯৭৬ সালে লাইপজিগের কাছে বোর্নাতে জন্মগ্রহণ করেন এবং বর্তমানে ফ্রেইবার্গে থাকেন।  তিনি পাঁচ বছর বয়সে দাবা খেলা শুরু করেন; তিনি ২৩০০ এর বেশি এলো রেটিং সহ একজন ফিদে মাস্টার।FIDE Ratings   চ্যাম্পিয়নশিপ    ওয়ার্ল্ড পাজল চ্যাম্পিয়ন ২০০০, ২০০১, ২০০৩, ২০০৫, ২০০৬, ২০০৮, ২০০৯, ২০১২, ২০১৩, ২০১৪, ২০১৬।World Puzzle Federation   তথ্যসূত্র    বহিঃসংযোগ     বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান দাবাড়ু বিষয়শ্রেণী:দাবা ফিদে মাস্টার বিষয়শ্রেণী:ধাঁধা প্রতিযোগিতা
অধ্যাপক ড. আফতাব আহমেদ (৩১ ডিসেম্বর ১৯৪৯ - ২৬ সেপ্টেম্বর ২০০৬) একজন বাংলাদেশী একাডেমিক ছিলেন। তিনি বাংলাদেশের জাতীয় বিশ্ববিদ্যালয়ের ৫ম উপাচার্য হিসাবে দায়িত্ব পালন করেছেন।  ২০০৬ সালের ২৩ সেপ্টেম্বর আহমেদকে ঢাকার বাসায় হত্যা করা হয়েছিল।  বাংলাদেশ জাতীয়তাবাদী দলের প্রভাবশালী রাজনীতিবিদ মফিকুল হাসান তৃপ্তিকে আগস্ট ২০১৮ সালে এই অপরাধের জন্য গ্রেপ্তার করা হয়েছিল।   আহমেদ নোয়াখালী জেলার বেগমগঞ্জ উপজেলার মির্জানগরে জন্মগ্রহণ করেন।  তিনি ১৯৬৬ সালে এসএসসি এবং ১৯৬৮ সালে এইচএসসি পরীক্ষায় উত্তীর্ণ হন। তিনি ১৯৭১ এবং ১৯৭২ সালে ঢাকা বিশ্ববিদ্যালয় থেকে যথাক্রমে বিএ (অনার্স) এবং রাষ্ট্রবিজ্ঞানে স্নাতকোত্তর ডিগ্রি অর্জন করেন। তিনি ১৯৮৩ সালে লন্ডন বিশ্ববিদ্যালয় থেকে পিএইচডি অর্জন করেন।   পেশা  আহমেদ ১৯৭৭ সালে চট্টগ্রাম বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসাবে যোগদান করেন এবং ১৯৮১ সালে সহকারী অধ্যাপক এবং ১৯৮৪ সালে সহযোগী অধ্যাপক পদে পদোন্নতি লাভ করেন। তিনি ১৯৯৫ সালে ঢাকা বিশ্ববিদ্যালয়ে রাষ্ট্রবিজ্ঞান বিভাগের অধ্যাপক হিসাবে যোগদান করেন। তিনি ২০০৩ সালের জুলাই থেকে জুলাই ২০০৫ অবধি বাংলাদেশের জাতীয় বিশ্ববিদ্যালয়ের উপাচার্য হিসাবে দায়িত্ব পালন করেছেন।  পুরো ৪ বছরের মেয়াদ শেষ করার আগেই তিনি পদ থেকে মুক্তি পেয়েছিলেন।  এরপর তিনি রাষ্ট্রবিজ্ঞান বিভাগের একজন সিনিয়র অধ্যাপক হিসেবে দায়িত্ব পালন করেন ঢাকা বিশ্ববিদ্যালয়ের।    উল্লেখযোগ্য অবদান  ১৯৭১ সালের মুক্তিযুদ্ধে তিনি একজন সক্রিয় মুক্তিযোদ্ধা ছিলেন। বাংলাদেশের শ্রেষ্ঠ মুক্তিযোদ্ধাদের "বীরশ্রেষ্ঠ", "বীরউত্তম", "বীরবিক্রম", "বীরপ্রতীক" এই খেতাবগুলোর প্রস্তাব তিনিই প্রথম করেন[তথ্যসূত্র প্রয়োজন]।   মৃত্যু  ২৩ সেপ্টেম্বর ২০০৬ তিনজন বন্দুকধারী ঢাকা বিশ্ববিদ্যালয় ক্যাম্পাস এলাকায় আহমেদের বাসায় হামলা করে এবং তাকে গুলিবিদ্ধ করে।  তাকে শমরিতা হাসপাতালে এবং পরে সম্মিলিত সামরিক হাসপাতালে (সিএমএইচ) ভর্তি করা হয়েছিল। তিন দিন পরে, রক্ত জমাট বাঁধার ফলে কার্ডিয়াক অ্যারেস্টের পরে আহমেদ মারা যান।  ২০০৮ সালে খুনের মামলার চার সন্দেহভাজন আসামির মধ্যে একটি তার আদালতে স্বীকারোক্তিমূলক জবানবন্দি দেয় এবং হত্যার সাথে জড়িত থাকার প্রসঙ্গে বাংলাদেশ জাতীয়তাবাদী দলের সাবেক সংসদ সদস্য মফিকুল হাসান তৃপ্তির নাম প্রকাশ করে।  ঢাকার একটি আদালত তার জামিন নামঞ্জুর করে ফৌজদারি তদন্ত বিভাগের পরিদর্শকের জমা দেওয়া ১০ দিনের রিমান্ড প্রার্থনায় তাকে কারাগারে প্রেরণের নির্দেশ দেয়।    ব্যক্তিগত জীবন  আফতাব আহমেদ নূরজাহান আফতাবকে বিয়ে করেছিলেন।  থাম্ব|মিরপুর শহীদ বুদ্ধিজীবী কবরস্থানে আহমাদের কবর   তথ্যসূত্র   বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ বিষয়শ্রেণী:বাংলাদেশী শিক্ষায়তনিক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নোয়াখালী জেলার ব্যক্তি বিষয়শ্রেণী:২০০৬-এ মৃত্যু বিষয়শ্রেণী:১৯৪৯-এ জন্ম বিষয়শ্রেণী:জাতীয় বিশ্ববিদ্যালয়, বাংলাদেশের উপাচার্য বিষয়শ্রেণী:চট্টগ্রাম বিশ্ববিদ্যালয়ের শিক্ষক